সারাদেশে প্রতি বছর ভুয়া ডাক্তারদের ভুল চিকিৎসা ও গাফিলতিতে কত রোগীর মৃত্যু হচ্ছে তার সঠিক পরিসংখ্যান জানা যায়নি। তবে একটি বেসরকারি সংস্থার হিসাব মতে, গত বছর এবং চলতি বছরের মার্চ পর্যন্ত ১৫ মাসে সারাদেশে ভুল চিকিৎসা ও ভুয়া ডাক্তারের কবলে পড়ে প্রায় সাড়ে তিনশ’ রোগীর করুণ মৃত্যু ঘটেছে। এর মধ্যে রাজধানীর নামিদামি হাসপাতালসহ প্রাইভেট ক্লিনিকগুলোতে চিকিৎসকের ভুল ও গাফিলতিতে ৫৬ জন এবং ঢাকার বাইরে আরো প্রায় তিনশ’ জন রোগী মারা গেছে। বেশিরভাগ ক্ষেত্রেই ভুয়া ডিগ্রিধারী ডাক্তারদের ভুল চিকিৎসায় রোগীর শারীরিক অবস্থা জটিল হয়েছে। অল্প সময়েই নিভে গেছে অনেকের জীবন প্রদীপ।